116 Euroopa Liidu Teataja 03/11. kd 31991R0104 17.1.1991 EUROOPA ÜHENDUSTE TEATAJA L 12/21 KOMISJONI MÄÄRUS (EMÜ) nr 104/91, 16. jaanuar 1991, teatavate oliivide ühendusse importimise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, (1) viimati muudetud määrusega (EMÜ) nr 3499/90, (2) eriti selle artikli 5 lõiget 5 ja artikli 11 lõiget 8, ning arvestades, et: oliiviõli tootmiseks ettenähtud oliivide import kolmandatest rii- kidest ühendusse kasvab pidevalt; on oht, et kõnealustest oliivi- dest pressitud õli puhul võidakse anda oliiviõli tootmis- ja tarbi- mistoetust; ühenduse eeskirjade kohaselt on kõnealused toetused reserveeri- tud ühenduses kasvatatud oliividest toodetud oliiviõlile; tuleks võtta asjakohaseid meetmeid tagamaks, et kõnealuseid toetusi ei anta ühenduses vabasse ringlusse suunatud oliividest toodetud õli- le; tagatise esitamise nõude kehtestamine näib tekitavat kõige vähem takistusi kaubandusele ja näib seetõttu olevat kõige asjakohasem meede; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Tagatis esitatakse CN-koodide 0709 9031, 0709 90 39, 07112010 ja 07112090 (v.a oliivid müügipakendites netomassiga alla 5 kg) alla kuuluvate oliivide suunamisel ühenduses vabasse ringlusse. Kõnealune tagatis, mis on arvutatud nii, et õlisisaldus on 22 kg 100 kg imporditud oliivide kohta, on võrdne 31. detsembri 1985. aasta koosseisuga ühenduses vabasse ringlusse suunamise päeval oliivikasvatajatele, kelle keskmine toodang on alla 500 kg õli aastas, kohaldatava tootmistoetuse ja tarbimistoetuse summaga. Tagatis esitatakse ühes komisjoni määruse (EMÜ) nr 2220/85 (3) artiklis 8 märgitud vormis. Kolmandas lõigus osutatud tõendi esitamine on esmanõue kõnealuse määruse kohaldamisel. Tagatis vabastatakse, kui kuue kuu jooksul pärast tagatise esitamise kuupäeva esitatakse käesoleva määruse lisas sätestatud sertifikaadi originaaleksemplar. Tagatis vabastatakse proportsionaalselt kogusega, mille kohta on tõendatud: — et seda ei saa edaspidi kasutada oliiviõli tootmiseks või — et saadud oliiviõli ei vasta enam tootmis- ja tarbimistoetuse tingimustele. Artikkel 2 Käesolev määrus jõustub selle Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. jaanuar 1991 (1) EÜT 172, 30.9.1966, lk 3025/66. (2) EÜTL 338, 5.12.1990, lk 1. Komisjoni nimel komisjoni liige Ray MAC SHARRY (3) EÜTL 205, 3.8.1985, lk 5.